pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. และ รมว.กห. ขอขอบคุณและเป็นกำลังใจให้ข้าราชการในพื้นที่นำ้ท่วม ที่เกาะติดให้การช่วยเหลือประชาชนอย่างต่อเนื่อง ย้ำให้ร่วมเป็นกำลังใจประชาชนอย่าให้ถูกตัดขาด
วันอังคารที่ 14 สิงหาคม 2561
รอง นรม. และ รมว.กห. ขอขอบคุณและเป็นกําลังใจให้ข้าราชการในพื้นที่นํา้ท่วม ที่เกาะติดให้การช่วยเหลือประชาชนอย่างต่อเนื่อง ย้ําให้ร่วมเป็นกําลังใจประชาชนอย่าให้ถูกตัดขาด
พล.อ.ประวิตร วงษ์สุวรรณ รอง นรม. และ รมว.กห. ได้แสดงความขอบคุณและเป็นกําลังใจให้กับข้าราชการทหาร ตํารวจและฝ่ายปกครองในแต่ละพื้นที่ ที่ร่วมกันทําหน้าที่ให้ความช่วยเหลือประชาชน
ที่ได้รับผลกระทบจากสถานการณ์อุทกภัยในพื้นที่ 31 จังหวัดทั่วประเทศ จํานวนถึง 48,947 ครัวเรือน อย่างต่อเนื่องที่ผ่านมา
โดยขอให้ทุกเหล่าทัพ กําชับหน่วยทหารในพื้นที่ ให้ติดตามสภาพอากาศและสถานการณ์น้ําในพื้นที่เสี่ยงอย่างใกล้ชิด โดยเฉพาะในพื้นที่ภาคอีสาน ภาคใต้ตอนบน จํานวน 9 จังหวัด ที่ยังคงมีสถานการณ์น้ําท่วม ขอให้พยามร่วมเป็นกําลังใจและเข้าไปช่วยเหลือบรรเทาทุกข์ขั้นต้นแก่ประชาชนที่เดือดร้อนให้ทั่วถึงและต่อเนื่อง โดยอย่าให้ถูกตัดขาด ทั้งเสบียงอาหารและเวชภัณฑ์. สําหรับจังหวัดที่สถานการณ์คลี่คลายแล้ว ขอให้ดํารงความต่อเนื่องในการสนับสนุนศูนย์ป้องกันและบรรเทาสาธารณภัยจังหวัด ในการช่วยเหลือฟื้นฟูบ้านเรือนราษฎร เส้นทางคมนาคมและระบบสาธารณูปโภคในพื้นที่ เพื่อให้ประชาชนสามารถกลับมาใช้ชีวิตปกติโดยเร็ว
ซึ่งขณะนี้หน่วยทหารทุกเหล่าทัพในแต่ละพื้นที่ 31 จว.ทั่วประเทศ ยังทํางานร่วมกับ ศบภ.จว. ในการคงความต่อเนื่องให้การช่วยเหลือบรรเทาทุกข์แก่ประชาชนที่ได้รับความเดือดร้อน โดยสนับสนุนและร่วมกันติดตั้งเครื่องสูบน้ํา เรือผลักดันนํา้และใช้เครื่องจักรเปิดเส้นทางเร่งระบายนํา้ การจัดทําแนวกั้นน้ํา การนําเรือท้องแบบสนับสนุนถุงยังชีพ การจัดยานพาหนะสนับสนุนการสัญจร การใช้เครื่องมือช่างเปิดเส้นทางคมนาคม การจัดชุดแพทย์สนามเคลื่อนที่ การสนับสนุนกําลังพลขนย้ายผู้สูงอายุและสิ่งของขึ้นที่สูง รวมทั้งการสนับสนุนรถครัวสนามและรถประปาสนาม เป็นต้น โดยทหารยังคงสนับสนุนอยู่ในพื้นที่จนกว่าสถานการณ์อุทกภัยจะคลี่คลาย
รัฐบาลไทย-ข่าวทำเนียบรัฐบาล-GISTDA โดย SOAR ร่วมจัดนิทรรศการในงานเสวนา “เส้นทางสู่อาชีพในอุตสาหกรรมการบิน”
วันอาทิตย์ที่ 15 ธันวาคม 2562
GISTDA โดย SOAR ร่วมจัดนิทรรศการในงานเสวนา “เส้นทางสู่อาชีพในอุตสาหกรรมการบิน”
GISTDA โดย SOAR ร่วมจัดนิทรรศการในงานเสวนา “เส้นทางสู่อาชีพในอุตสาหกรรมการบิน”
จิสด้า โดย ศูนย์วิจัยเพื่อพัฒนาเชิงกลยุทธและปฏิบัติการด้านการบินและอวกาศ หรือ SOAR (Strategic and Operation Aerospace Research center) ร่วมจัดนิทรรศการในงานเสวนา “เส้นทางสู่อาชีพในอุตสาหกรรมการบิน” ณ โรงแรมบางกอกชฎา กรุงเทพมหานคร สาระสําคัญของการนําเสนอในครั้งนี้อยู่ที่การสร้างความเป็นเลิศทางนวัตกรรมด้านการบินและอวกาศของไทย เพื่อให้สามารถนําไปสู่การประยุกต์ใช้จริงทั้งในภาคนโยบาย อุตสาหกรรม และประชาชนอย่างครบวงจร รองรับการเจริญเติบโตของอุตสาหกรรมการบินและอวกาศที่เพิ่มมากขึ้นในอนาคต รวมทั้งเพิ่มขีดความสามารถในการแข่งขันด้านการบินและอวกาศในระดับนานาชาติอีกด้วย ทั้งนี้ การพัฒนาอุตสาหกรรมการบินและอวกาศของประเทศไทย ถือเป็น 1 ใน 10 New S-Curve อุตสาหกรรมใหม่ของประเทศที่รัฐบาลให้ความสําคัญเป็นอย่างมาก
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ผู้บริหาร ข้าราชการ ก.อุตฯ ร่วมทำบุญ  เวียนเทียนเนื่องในวันมาฆบูชา ณ วัดบวรนิเวศวิหาร
วันพฤหัสบดีที่ 1 มีนาคม 2561
ผู้บริหาร ข้าราชการ ก.อุตฯ ร่วมทําบุญ  เวียนเทียนเนื่องในวันมาฆบูชา ณ วัดบวรนิเวศวิหาร
ผู้บริหาร ข้าราชการ ก.อุตฯ ร่วมทําบุญ  เวียนเทียนเนื่องในวันมาฆบูชา ณ วัดบวรนิเวศวิหาร
วันนี้ (1 มีนาคม 2561) นายทองชัย ชวลิตพิเชฐ รองปลัดกระทรวงอุตสาหกรรม พร้อมด้วยนางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม คณะผู้บริหาร ข้าราชการ และเจ้าหน้าที่กระทรวงอุตสาหกรรม ร่วมทําบุญ เวียนเทียนเนื่องในวันมาฆบูชา ณ วัดบวรนิเวศวิหาร
รัฐบาลไทย-ข่าวทำเนียบรัฐบาล-นายกรัฐมนตรี ชื่นชมน้องตินติน นักเขียนวัย ๘ ขวบ เจ้าของผลงาน “กราบพระเจ้าอยู่หัวรัชกาลที่ ๙”
วันพุธที่ 29 กรกฎาคม 2563
นายกรัฐมนตรี ชื่นชมน้องตินติน นักเขียนวัย ๘ ขวบ เจ้าของผลงาน “กราบพระเจ้าอยู่หัวรัชกาลที่ ๙”
นายกรัฐมนตรี ชื่นชมน้องตินติน นักเขียนวัย ๘ ขวบ เจ้าของผลงาน “กราบพระเจ้าอยู่หัวรัชกาลที่ ๙”
นายกรัฐมนตรี ชื่นชมน้องตินติน นักเขียนวัย ๘ ขวบ
เจ้าของผลงาน “กราบพระเจ้าอยู่หัวรัชกาลที่ ๙”
พลเอก ประยุทธ์ จันทร์โอชา นายกรัฐมนตรี ได้กล่าวชื่นชมและให้กําลังใจ เด็กหญิง ติณณา แดนเขตต์ เด็กหญิงวัย ๑๒ ปี หรือน้องตินติน เจ้าของงานเขียน “กราบพระเจ้าอยู่หัวรัชกาลที่ ๙” อันมีเนื้อหาที่สร้างสรรค์สร้างความประทับให้กับผู้อ่าน พร้อมยกย่องให้เป็นเด็ก เยาวชนตัวอย่างที่เห็นความสําคัญของการเขียนหนังสืออันเป็นพื้นฐานสําคัญของการเรียนรู้และพัฒนาการในด้านต่างๆ อันจะส่งผลให้เจริญเติบโตเป็นประชาชนที่มีคุณภาพเป็นพลังในการพัฒนาประเทศ
(๒๙ กรกฎาคม ๒๕๖๓ ทําเนียบรัฐบาล) นายอิทธิพล คุณปลื้ม รัฐมนตรีว่าการกระทรวงวัฒนธรรม ได้นําเด็กหญิงติณณา แดนเขตต์ หรือน้องตินติน นักเขียนรุ่นเยาว์ เข้าพบนายกรัฐมนตรี จากที่ประสบความสําเร็จจากผลงานเขียนหนังสือ เรื่อง กราบพระเจ้าอยู่หัวรัชกาลที่ ๙ จนทําให้ได้รับรางวัลหนังสือดีเด่น เมื่อปี พ.ศ. ๒๕๖๐ (ในวัย ๘ ขวบ) จากกระทรวงศึกษาธิการ และผลงานของน้องตินติน ยังมีโอกาสได้เข้าร่วมโครงการวิธีสมุดบันทึก ที่กระทรวงวัฒนธรรม(วธ.) ดําเนินการร่วมกับมูลนิธิวิชาหนังสือ มาเป็นเวลาถึง ๕ ปี วิธีสมุดบันทึกนี้ คือ การให้เด็กๆ เขียนบันทึกมาถึงคุณตาสมุดบันทึก หรือนายมกุฏ อรฤดี ศิลปินแห่งชาติ สาขาวรรณศิลป์ ปีพุทธศักราช ๒๕๕๕ เพื่อเป็นการส่งเสริมทักษะด้านการเขียน และติดตามพัฒนาการทางความคิดต่างๆ ของเด็กและเยาวชน
เด็กหญิงติณณา แดนเขตต์ หรือน้องตินติน เริ่มเขียนหนังสือตั้งแต่อายุ ๖ ขวบ ทั้งที่ยังสะกดคําไม่เป็น จึงเริ่มเล่าเรื่องด้วยการวาดรูป ซึ่งนายมกุฏ อรฤดี ศิลปินแห่งชาติ เห็นว่าน้องตินตินฝีมือดี จึงจ้างให้วาดรูปประกอบหนังสือ เป็นรูปวาดที่มีความพิเศษตรงที่มีภาพภูเขา ต้นไม้ และมีลูกตาเต็มไปหมด จากการสอบถาม น้องตินติน ตอบว่า “หนูอยากให้ทุกสิ่งในโลกนี้มีชีวิต” ด้วยเหตุนี้เอง จึงทราบว่า น้องตินตินเป็นเด็กที่มีความคิดสร้างสรรค์มากกว่าเด็กอื่นๆ จึงมอบสมุดบันทึกขอบทองให้กับเด็ก ซึ่งผู้ที่ได้รับสมุดบันทึกขอบทองของสํานักพิมพ์ผีเสื้อแล้ว เสมือนเป็นประกาศนียบัตรแสดงว่าได้เป็นนักเขียนของสํานักพิมพ์ การให้เด็กเล็กๆ เขียนสมุดบันทึกมาส่งนี้ เป็นกุศโลบายส่งเสริมให้เด็กสนใจการเขียนหนังสืออันเป็นพื้นฐานสําคัญของพัฒนาการด้านต่างๆ
ผลงานเขียนหนังสือถึงในหลวงรัชกาลที่ ๙ น้องตินติน ได้เริ่มเขียนเมื่อวันที่ ๑๐ ตุลาคม ถึงเดือนธันวาคม ๒๕๕๙ เรื่องที่น้องเขียนนี้ นายมกุฏ อรฤดี ศิลปินแห่งชาติ ได้อ่านและเห็นความสามารถของเด็กจึงได้นํามาตีพิมพ์เผยแพร่
โครงการวิธีสมุดบันทึก โดยมูลนิธิวิชาหนังสือได้ดําเนินการร่วมกับกระทรวงวัฒนธรรม ทําให้พบว่า การให้เด็กเริ่มต้นด้วยการเขียนบันทึก ส่งให้ผลให้เด็กเป็นนักอ่านโดย จะทําให้ทราบว่าเด็กมีความสามารถด้านใด และจะสามารถพัฒนาศักยภาพต่อไปได้อย่างไร ซึ่งขณะนี้มีเด็กๆ ที่เป็นนักเขียนในสํานักพิมพ์จํานวน ๒๐ คน ผลงานเกือบทั้งหมด ยังได้รับรางวัลหนังสือแห่งชาติอีกด้วย
-------------------------------
รัฐบาลไทย-ข่าวทำเนียบรัฐบาล-นายกรัฐมนตรีเผยไทย “การ์ดตกไม่ได้เลยโดยเด็ดขาด” แม้ตัวเลขผู้ติดเชื้อมีจำนวนลดลงเหลือตัวเลขหลักเดียว
วันอังคารที่ 5 พฤษภาคม 2563
นายกรัฐมนตรีเผยไทย “การ์ดตกไม่ได้เลยโดยเด็ดขาด” แม้ตัวเลขผู้ติดเชื้อมีจํานวนลดลงเหลือตัวเลขหลักเดียว
นายกรัฐมนตรีเผยประเทศไทย “การ์ดตกไม่ได้เลยโดยเด็ดขาด” แม้ตัวเลขผู้ติดเชื้อมีจํานวนลดลงเหลือตัวเลขหลักเดียว
วันนี้ (5 พ.ค.63) เวลา 12.15 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี จํานวนตัวเลขผู้ป่วยติดเชื้อไวรัสโควิด-19 ไทย ในช่วงที่ผ่านมาเหลือเพียงหลักเดียว ฝากสื่อสิ่งพิมพ์ ออนไลน์ ช่วยสร้างความเข้าใจแก่ประชาชน โดยย้ําการ์ดตกไม่ได้เลยโดยเด็ดขาด
นายกรัฐมนตรีสั่งการให้ตรวจสอบและแก้ไข กรณีรถไฟฟ้าบีทีเอสขัดข้อง ทําให้เกิดภาพความแออัดของประชาชนในสถานีรถไฟฟ้า เพราะเป็นช่วงเร่งด่วน มีการสัญจรของประชาชนจํานวนมาก ต้องมีแผนงานมาตรการแก้ไข
นายกรัฐมนตรียังย้ําว่า ในช่วงวันหยุดที่ผ่านมาได้พบปะพูดคุยกับภาคธุรกิจ ขนาดกลางและขนาดเล็ก ตรวจเยี่ยมเจ้าหน้าที่ปฏิบัติงานตามด่าน จุดตรวจ ขอบคุณรองนายกรัฐมนตรีและรัฐมนตรีที่ลงพื้นที่ ตรวจเยี่ยมจุดตรวจตามพื้นที่ต่าง ๆ เช่นเดียวกัน
ทั้งนี้ นายกรัฐมนตรีได้กล่าวขอบคุณภาคธุรกิจที่ได้ตอบรับครบทั้ง 20 ราย ซึ่งมีแผนการดูแลลูกจ้าง พนักงาน แรงงานของกลุ่มห่วงโซ่อุตสาหกรรมของตน พร้อมยังได้เสนอแผนงานเพื่อร่วมมือกับรัฐบาลในการช่วยเหลือ ฟื้นฟู ประชาชนกลุ่มต่างๆทั้งเกษตรกรและกลุ่มอาชีพอื่นๆ รวมทั้งในแผนการพัฒนาในแต่ละจังหวัดตามศักยภาพของภาคธุรกิจด้วย ซึ่งภาครัฐโดยกระทรวงต่างๆ ก็ได้มีการดําเนินมาตรการเยียวยาต่างๆ แล้ว เช่น กระทรวงการคลัง กระทรวงแรงงาน กระทรวงมหาดไทย กระทรวงอุตสาหกรรม กระทรวงการท่องเที่ยวและกีฬา จากการบริหารงบประมาณจาก พ.ร.ก. กู้เงิน ซึ่งแต่ละมาตรการแม้ผ่านการเห็นชอบของคณะรัฐมนตรียังจะมีการตรวจสอบเพิ่มเติมให้สอดคล้องกับสถานการณ์ อาทิ การเข้าถึง Soft Loan เนื่องจากการคาดการสถานการณ์เศรษฐกิจที่ได้รับผลกระทบ อาจต้องใช้เวลาฟื้นฟูมากกว่า 3 เดือน เป็น 6 - 9 เดือน จึงจําเป็นต้องมีมาตรการไว้รองรับ ควบคู่กับการดําเนินชีวิตตามวิถีชีวิตปกติแบบใหม่ หรือ New Normal ที่ให้ความสําคัญกับสุขภาพ จึงต้องมีการวางแผน เพราะการแก้ปัญหาต้องใช้ทั้งเวลาและงบประมาณ รวมทั้งต้องคํานึงถึงข้อกฎหมายด้วย
นายกรัฐมนตรีแนะนําให้ประชาชน สามารถแจ้งความเดือดร้อนผ่านช่องทางที่เหมาะสม เช่น การร้องเรียนผ่านสํานักนายกรัฐมนตรี โดยนายกรัฐมนตรีจะนําเข้าสู่การประชุมคณะรัฐมนตรี เพื่อหาทางแก้ไข พร้อมขอให้ประชาชนอดทน ทั้งนี้รัฐบาลจะดูแลอย่างเต็มที่ เพื่อผ่านช่วงเวลานี้ไปด้วยกัน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 15 กรกฎาคม 2563
วันพุธที่ 15 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 15 กรกฎาคม 2563
วันนี้ (15 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่15 กรกฎาคม 2563
วันนี้ (15 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (สหรัฐอเมริกา 1 ราย, สิงคโปร์ 2 ราย,สหรัฐอาหรับเอมิเรตส์ 2 ราย) มีผู้ป่วยกลับบ้านได้ 1 ราย ทําให้มีผู้ป่วยกลับบ้านสะสม 3,092 ราย หรือคิดเป็นร้อยละ 95.67 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 82 ราย หรือร้อยละ 2.54 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,232 ราย
สําหรับวันนี้ ผู้ติดเชื้อรายใหม่ 5 ราย ได้เข้าระบบการรักษา มาจาก
สหรัฐอเมริกา 1 ราย หญิงไทย อายุ 48 ปี สัญชาติไทย เดินทางถึงไทยวันที่ 11 กรกฎาคม 2563 เข้าพักในสถานกักตัวที่รัฐจัดให้ (State Quarantine) ใน กทม. เริ่มมีอาการ ไม่ได้กลิ่น เจ็บคอ มีเสมหะ ตรวจพบเชื้อ วันที่ 13 กรกฎาคม 2563
สิงคโปร์ 2 ราย ชายไทย อาชีพรับจ้าง อายุ 43 และ 49 ปี เดินทางถึงไทยวันที่ 13 กรกฎาคม 2563 พบมีอาการเข้าเกณฑ์สอบสวนโรค (PUI) จึงได้ตรวจหาเชื้อ ณ ด่านควบคุมโรค ผลพบเชื้อ
สหรัฐอาหรับเอมิเรตส์ 2 ราย ชายไทย อายุ 27 ปี และหญิงไทยอายุ 35 ปี เดินทางถึงไทยวันที่
2 กรกฎาคม 2563 เข้าพักในสถานกักตัวที่รัฐจัดให้ (State Quarantine) จ.ชลบุรี ทั้ง 2 รายตรวจพบเชื้อวันที่
13 กรกฎาคม 2563 (DAY11) ไม่มีอาการทั้ง 2 ราย
****************************** 15 กรกฎาคม 2563
*****************************************
รัฐบาลไทย-ข่าวทำเนียบรัฐบาล-"ปลัดแรงงาน" กำชับ ขรก.ทำงานร่วมเครือข่ายสอดรับแผนพัฒนาจังหวัด เสริมภาพลักษณ์กระทรวงที่ดี
วันพฤหัสบดีที่ 2 พฤศจิกายน 2560
"ปลัดแรงงาน" กําชับ ขรก.ทํางานร่วมเครือข่ายสอดรับแผนพัฒนาจังหวัด เสริมภาพลักษณ์กระทรวงที่ดี
"จรินทร์ จักกะพาก" ปลัดแรงงาน ย้ํา งานของกระทรวงแรงงาน อยู่ในทุกลมหายใจของประชาชน  การทํางานจึงต้องแสวงหาเครือข่ายความร่วมมือจากทุกภาคส่วน เน้นดูแลแรงงานนอกระบบให้เข้าถึงบริการของรัฐ พัฒนางานฝึกอาชีพ และศูนย์บริการ่วมลงสู่แผนพัฒนาระดับจังหวัด
"จรินทร์ จักกะพาก" ปลัดแรงงาน ย้ํา งานของกระทรวงแรงงาน อยู่ในทุกลมหายใจของประชาชน การทํางานจึงต้องแสวงหาเครือข่ายความร่วมมือจากทุกภาคส่วน เน้นดูแลแรงงานนอกระบบให้เข้าถึงบริการของรัฐ พัฒนางานฝึกอาชีพ และศูนย์บริการ่วมลงสู่แผนพัฒนาระดับจังหวัด พร้อมกําชับ ขรก.สร้างการรับรู้ประชาสัมพันธ์เข้าถึงผู้รับบริการ สร้างภาพลักษณ์กระทรวงที่ดี
นายจรินทร์ จักกะพาก ปลัดกระทรวงแรงงาน เป็นประธานการประชุมหัวหน้าส่วนราชการระดับภูมิภาคในสังกัดกระทรวงแรงงานเขตตรวจราชการภาคใต้ ๙ จังหวัด ได้แก่ นครศรีธรรมราช กระบี่ ชุมพร ตรัง พังงา พัทลุง ภูเก็ต ระนอง และสุราษฎร์ธานี ณ ห้องประชุมศรีวิชัย ศาลากลางจังหวัดนครศรีธรรมราช โดยมีผู้บริหารระดับสูงของกระทรวงแรงงาน เข้าร่วมประชุมด้วย ในโอกาสนี้ ปลัดกระทรวงแรงงานได้รับฟังบรรยายสรุปผลการดําเนินงานของหน่วยงานสังกัดกระทรวงแรงงาน และได้มอบแนวทางการปฏิบัติงาน โดยได้กล่าวว่า งานของกระทรวงแรงงานจะเข้าไปอยู่ทุกลมหายใจในวิถีชีวิตของประชาชน การทํางานจึงต้องแสวงหาเครือข่ายความร่วมมือจากทุกภาคส่วนทํางานโดยมีเป้าหมายเดียวกันคือ การอยู่ดีกินดีของประชาชนอย่างมีความสุขทั้งการดูแลแรงงานนอกระบบให้สามารถเข้าถึงบริการของรัฐมากขึ้น การฝึกอาชีพ และระบบศูนย์บริการร่วมของกระทรวง โดยให้บรรจุลงในแผนพัฒนาระดับจังหวัด เพื่อให้เกิดผลงานเป็นรูปธรรมมากขึ้น
ปลัดกระทรวงแรงงาน ยังได้ให้ข้าราชการกระทรวงแรงงาน น้อมนําหลักปรัชญาเศรษฐกิจพอเพียง ศาสตร์พระราชาและสืบสานพระราชปณิธานของในหลวงรัชกาลที่ ๙ มาปรับใช้ในการปฏิบัติราชการและการดําเนินชีวิต มุ่งมั่นทํางานพร้อมสร้างการรับรู้การประชาสัมพันธ์สู่ชุมชนอย่างทั่วถึง โดยมีแรงงานจังหวัดเป็นแกนกลางในการประสานความร่วมมือกับทุกหน่วยงานในสังกัดกระทรวงแรงงาน เพื่อให้ประชาชน และภาคประชาสังคม ได้ประโยชน์ต่อการพัฒนาคุณภาพชีวิตอย่างยั่งยืน
------------------------------------
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ก.ดิจิทัลฯ ย้ำ การประมูลโครงการอินเทอร์เน็ตประชารัฐโปร่งใส มีคณะกรรมการกำกับการดำเนินงานอย่างเคร่งครัด
วันอังคารที่ 21 กุมภาพันธ์ 2560
ก.ดิจิทัลฯ ย้ํา การประมูลโครงการอินเทอร์เน็ตประชารัฐโปร่งใส มีคณะกรรมการกํากับการดําเนินงานอย่างเคร่งครัด
กระทรวงดิจิทัลเพื่อเศรษฐกิจและสังคม เผยกระบวนการเปิดซองราคาจัดซื้ออุปกรณ์รองรับโครงการเน็ตประชารัฐ ของบมจ. ทีโอที มีความโปร่งใส ย้ํามีคณะกรรมการฯ ติดตามกระบวนการดําเนินงานทุกขั้นตอนอย่างเคร่งครัด เป็นไปตามข้อตกลงคุณธรรม
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า “ตามที่กระทรวงดิจิทัลเพื่อเศรษฐกิจและสังคม ได้มอบหมายให้บริษัท ทีโอที จํากัด (มหาชน) หรือ บมจ.ทีโอที ดําเนินโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ กิจกรรมที่ 1 การขยายโครงข่ายอินเทอร์เน็ตความเร็วสูงให้ครอบคลุมทั่วประเทศ หรือ โครงการเน็ตประชารัฐ เพื่อสนับสนุนการพัฒนาเศรษฐกิจภายในประเทศ อีกทั้ง ยังได้มีการลงนามบันทึกข้อตกลงคุณธรรม (Integrity Pact) เพื่อร่วมมือป้องกันและต่อต้านการทุจริตในการดําเนินโครงการฯ ระหว่างกระทรวงดิจิทัลเพื่อเศรษฐกิจและสังคม บริษัท ทีโอที จํากัด (มหาชน) และ ผู้สังเกตการณ์จากองค์กรต่อต้านคอร์รัปชั่น (ประเทศไทย) ไปแล้วนั้น กระทรวงดิจิทัลฯ ก็ได้มีการติดตามการดําเนินงานโครงการดังกล่าวอย่างใกล้ชิด เพื่อให้การดําเนินงานโครงการฯ เป็นไปอย่างมีประสิทธิภาพ เกิดความโปร่งใสและการมีส่วนร่วมในทุกภาคส่วน ทุกขั้นตอน โดยเฉพาะในกรณีที่มีการเปิดซองราคาจัดซื้ออุปกรณ์รองรับโครงการเน็ตประชารัฐ เมื่อวันที่ 10 กุมภาพันธ์ 2560 มีคณะกรรมการคุณธรรมเข้าร่วมสังเกตการณ์อยู่ด้วยถึง 4 ท่าน รวมถึงสื่อมวลชนต่างๆ ด้วย ดังนั้น จึงมั่นใจได้ว่าการดําเนินงานดังกล่าวเป็นไปอย่างโปร่งใส นอกจากนั้นกระทรวงดิจิทัลฯ ยังได้สั่งการให้ บมจ.ทีโอทีชี้แจงรายละเอียดเพื่อทําความเข้าใจต่อสาธารณชนในกระบวนการดําเนินงานดังกล่าวผ่านสื่อต่างๆ ในทุกช่องทาง รวมทั้งสร้างความรู้ความเข้าใจเกี่ยวกับวัตถุประสงค์ของโครงการฯ ให้ประชาชนได้รับรู้และมีความเข้าใจอย่างถูกต้องและต่อเนื่อง”
นาวาอากาศเอก สมศักดิ์ กล่าวเพิ่มเติมว่า “การลงนามข้อตกลงคุณธรรม เป็นความร่วมมือในการป้องกันและต่อต้านการทุจริตในโครงการดังกล่าว เพื่อให้เกิดการใช้เงินงบประมาณอย่างคุ้มค่า มีประสิทธิภาพและเกิดประโยชน์ต่อประเทศชาติและประชาชน ให้มีความโปร่งใสและการมีส่วนร่วมจากทุกภาคส่วน โดยคณะกรรมการดังกล่าวจะมีคณะผู้สังเกตการณ์ซึ่งเป็นผู้แทนจากองค์กรต่อต้านคอร์รัปชั่น (ประเทศไทย) เข้าร่วมสังเกตการณ์ในกระบวนการดําเนินงานในทุกขั้นตอน ดังนั้น ประชาชนจึงมั่นใจได้ว่าการดําเนินงานโครงการเน็ตประชารัฐมีความโปร่งใสและตรวจสอบได้อย่างแน่นอน”
****************************
รัฐบาลไทย-ข่าวทำเนียบรัฐบาล-นายกฯ เตือนเมาแล้วขับ-ขับรถเร็ว สาเหตุหลักของอุบัติเหตุ ย้ำผู้ขับขี่ตระหนักถึงผลเสีย พร้อมกำชับเจ้าหน้าที่ใช้ความเข้มงวดเพื่อความปลอดภัยของประชาชน
วันเสาร์ที่ 29 ธันวาคม 2561
นายกฯ เตือนเมาแล้วขับ-ขับรถเร็ว สาเหตุหลักของอุบัติเหตุ ย้ําผู้ขับขี่ตระหนักถึงผลเสีย พร้อมกําชับเจ้าหน้าที่ใช้ความเข้มงวดเพื่อความปลอดภัยของประชาชน
นายกฯ เตือนเมาแล้วขับ-ขับรถเร็ว สาเหตุหลักของอุบัติเหตุ ย้ําผู้ขับขี่ตระหนักถึงผลเสีย พร้อมกําชับเจ้าหน้าที่ใช้ความเข้มงวดเพื่อความปลอดภัยของประชาชน
นายกฯ เตือนเมาแล้วขับ-ขับรถเร็ว สาเหตุหลักของอุบัติเหตุ ย้ําผู้ขับขี่ตระหนักถึงผลเสีย พร้อมกําชับเจ้าหน้าที่ใช้ความเข้มงวดเพื่อความปลอดภัยของประชาชน
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในช่วงวันหยุดเทศกาลปีใหม่นี้ พลเอก ประยุทธ์ จันทร์โอชา นายกรัฐมนตรี ใช้เวลาพักผ่อนอยู่ที่บ้านพัก เพื่อทบทวนภารกิจในช่วงที่ผ่านมาและวางแผนการทํางานในปีหน้า รวมทั้งติดตามข่าวสารการเดินทางและการเฉลิมฉลองปีใหม่ของประชาชน
โดยนายกรัฐมนตรีได้รับรายงานตัวเลขอุบัติเหตุวันแรกในช่วง 7 วันอันตราย 27 ธ.ค.61-2 ม.ค.62 ว่าเกิดอุบัติเหตุ 420 ครั้ง ผู้เสียชีวิต 42 ราย บาดเจ็บ 432 คน สาเหตุที่ทําให้เกิดอุบัติเหตุสูงสุด ได้แก่ ดื่มแล้วขับ และขับรถเร็ว นอกจากนี้ จากการตั้งจุดตรวจพบผู้ขับขี่กระทําผิดฐานไม่สวมหมวกนิรภัย ไม่มีใบขับขี่ และไม่คาดเข็มขัดนิรภัย
“นายกฯ ย้ําว่า การเมาแล้วขับและขับรถเร็วเป็นบ่อเกิดของอุบัติเหตุที่พูดกันทุกปี จึงอยากฝากเตือนให้ผู้ขับขี่พึงระลึกไว้เสมอ เพราะการดื่มสุราหรือใช้ความเร็วขณะขับเพียงช่วงเวลาสั้น ๆ อาจทําให้เกิดความสูญเสียหรือบาดเจ็บไปตลอดชีวิตได้ และหากรู้สึกเมื่อยล้าขอให้แวะพักที่จุดบริการตลอดเส้นทาง พร้อมทั้งได้กําชับให้เจ้าหน้าที่ปฏิบัติงานอย่างเข้มงวดเพื่อความปลอดภัยของประชาชน ทั้งบนถนนสายหลักและสายรอง”
รัฐบาลไทย-ข่าวทำเนียบรัฐบาล-รปอ.สุรพล บรรยายแนวทางการดำเนินงานโครงการ “จิตอาสาพิทักษ์ศาสนสถาน” ณ จ.สมุทรสาคร
วันศุกร์ที่ 30 สิงหาคม 2562
รปอ.สุรพล บรรยายแนวทางการดําเนินงานโครงการ “จิตอาสาพิทักษ์ศาสนสถาน” ณ จ.สมุทรสาคร
รปอ.สุรพล บรรยายแนวทางการดําเนินงานโครงการ “จิตอาสาพิทักษ์ศาสนสถาน” ณ จ.สมุทรสาคร
วันนี้ (30 สิงหาคม 2562) นายสุรพล ชามาตย์ รองปลัดกระทรวงอุตสาหกรรม ปฏิบัติหน้าที่ผู้อํานวยการศูนย์อํานวยการจิตอาสากระทรวงอุตสาหกรรม นายคณิต กายสอน หัวหน้ากลุ่มนโยบายและแผนงาน สํานักงานอุตสาหกรรมจังหวัดสมุทรสาคร เข้าร่วมบรรยายแนวทางการดําเนินงานโครงการ “จิตอาสาพิทักษ์ศาสนสถาน” เฉลิมพระเกียรติเนื่องในปีมหามงคลพระราชพิธีบรมราชาภิเษกและเทิดพระเกียรติสมเด็จพระนางเจ้าสุทิดาฯ พระบรมราชินี ให้กับพระสงฆ์ระดับเจ้าอาวาส รองเจ้าอาวาส และผู้ช่วยเจ้าอาวาส ในเขตปกครองคณะสงฆ์จังหวัดสมุทรสาคร ในคราวประชุมพระสังฆาธิการ ณ วัดเกตุมดีศรีวราราม ตําบลบางโทรัด อําเภอเมือง จังหวัดสมุทรสาคร
รัฐบาลไทย-ข่าวทำเนียบรัฐบาล-ก.แรงงาน หารือกลุ่มธุรกิจ YPO เร่งฟื้นฟูความเชื่อมั่นผู้ประกอบการ เยียวยาพนักงานพิษโควิด-19 [กระทรวงแรงงาน]
วันพฤหัสบดีที่ 28 พฤษภาคม 2563
ก.แรงงาน หารือกลุ่มธุรกิจ YPO เร่งฟื้นฟูความเชื่อมั่นผู้ประกอบการ เยียวยาพนักงานพิษโควิด-19 [กระทรวงแรงงาน]
ก.แรงงาน หารือกลุ่มธุรกิจ YPO เร่งฟื้นฟูความเชื่อมั่นผู้ประกอบการ เยียวยาพนักงานพิษโควิด-19
ผู้ช่วยรัฐมนตรีประจํากระทรวงแรงงาน ร่วมหารือกับกลุ่มธุรกิจ YPO รับฟังสภาพปัญหาของผู้ประกอบการที่ได้รับผลกระทบจากโควิด-19 พร้อมสร้างความเชื่อมั่นแก่ผู้ประกอบการ ให้กิจการกลับมาฟื้นฟูโดยเร็ว พร้อมช่วยเหลือตามมาตรการของกระทรวงแรงงาน เยียวยาพนักงานลดผลกระทบจากโควิด
เมื่อวันที่ 27 พฤษภาคม 2563 เวลา 10.00 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมหารือร่วมกับกลุ่มธุรกิจ YPO (Young Presidents’ Organization) สําหรับกลุ่มธุรกิจดังกล่าวมีสมาชิกในประเทศไทยราว 200 คน และทั่วโลกกว่า 10,000 คน
ในรูปแบบ Zoom Meeting เพื่อรับฟังสภาพปัญหาของผู้ประกอบการที่ได้รับผลกระทบจากโควิด-19 โดยมี
นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน และเจ้าหน้าที่หน่วยงานในสังกัดกระทรวงแรงงานที่เกี่ยวข้องเข้าร่วมในครั้งนี้ด้วย ณ ห้องประชุมชั้น 10 กรมพัฒนาฝีมือแรงงาน
โดยผู้ช่วยรัฐมนตรีประจํากระทรวงแรงงาน กล่าวถึงมาตรการช่วยเหลือเยียวยาของกระทรวงแรงงานที่เกี่ยวข้องกับสถานการณ์โควิด – 19 อาทิ แนวทางการดําเนินการตรวจรักษาผู้ติดเชื้อโควิด – 19 การจ่านเงินทดแทนให้แก่ลูกจ้าง การพัฒนาทักษะฝีมือให้สอดคล้องกับความต้องการของนายจ้าง มาตรการควบคุมการแพร่ระบาดของโควิด – 19 ในกลุ่มแรงงานต่างด้าว จากนั้นตัวแทนสถานประกอบการต่างๆ นําโดย คุณคเณศน์ ชาติธรรมรักษ์ คุณนันทมาลี ภิรมย์ภักดี และคณะ ได้สอบถามประเด็นต่างๆ ในเรื่องการพัฒนาฝีมือแรงงานในช่วงโควิด – 19 การเคลื่อนย้ายแรงงานอย่างเป็นระบบ การ Matching ตําแหน่งงานระหว่างธุรกิจที่ต้องการคน การฝึกอาชีพออนไลน์รองรับเทคโนโลยีที่ทันสมัย และการดูแลผลประโยชน์ของผู้ประกันตนในระบบประกันสังคมทั้งในปัจจุบันและอนาคต รวมถึงมาตรการช่วยเหลือลูกจ้างที่ได้รับผลกระทบจากกรณีสถานประกอบการปิดกิจการชั่วคราวจากเหตุสุดวิสัยโควิด – 19
ดร.ดวงฤทธิ์ กล่าวต่อว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มีความห่วงใยแรงงานที่ได้รับผลกระทบจากโควิด – 19 และหากสถานการณ์ยังไม่คลี่คลาย ก็จะพิจารณานโยบายต่างๆ และขยายระยะเวลาเกี่ยวกับมาตรการให้ความช่วยเหลือเยียวยาลูกจ้าง นายจ้าง และสถานประกอบการ เพื่อสร้างความเชื่อมั่นแก่ผู้ประกอบการ ให้สถานประกอบการกลับมาฟื้นฟูโดยเร็ว
—————————————————-
กองเผยแพร่และประชาสัมพันธ์
27 พฤษภาคม 2563
รัฐบาลไทย-ข่าวทำเนียบรัฐบาล-พัฒนาโครงข่ายไฟฟ้าระบบ Microgrid บนเกาะพะลวย จ.สุราษฎร์ธานี
วันพฤหัสบดีที่ 30 กรกฎาคม 2563
พัฒนาโครงข่ายไฟฟ้าระบบ Microgrid บนเกาะพะลวย จ.สุราษฎร์ธานี
วันพฤหัสบดีที่ 29 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการพัฒนาระบบไฟฟ้าแบบโครงข่ายไฟฟ้าขนาดเล็กมาก หรือระบบ Microgrid บนพื้นที่เกาะพะลวย จ.สุราษฎร์ธานี วงเงินลงทุน 172 ล้านบาท เริ่มดําเนินการปี 2563 – 2564 เพื่อให้ประชาชนบนเกาะพะลวย มีไฟฟ้าใช้เพียงพอและส่งเสริมการท่องเที่ยวในอนาคต โดยระบบดังกล่าว จะผลิตกระแสไฟฟ้าด้วยพลังงานแสงอาทิตย์ ซึ่งสามารถกักเก็บและจําหน่ายได้เอง ทําให้การไฟฟ้าฯ จ่ายไฟฟ้าให้กับประชาชนบนเกาะ โดยไม่ต้องเชื่อมต่อกับโครงข่ายไฟฟ้าหลักบนฝั่ง ทั้งนี้คาดว่า เมื่อดําเนินการแล้วเสร็จจะเป็นโครงการเป็นต้นแบบการพัฒนาระบบ Microgrid ที่ใช้แหล่งพลังงานหมุนเวียนแก่พื้นที่เกาะอื่น ๆ ได้อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน ขับเคลื่อนยุทธศาสตร์การเสริมสร้างสุขภาวะและความปลอดภัยในการทำงานภาคตะวันออก
วันจันทร์ที่ 18 ธันวาคม 2560
ก.แรงงาน ขับเคลื่อนยุทธศาสตร์การเสริมสร้างสุขภาวะและความปลอดภัยในการทํางานภาคตะวันออก
ก.แรงงาน จัดทําโครงการสนับสนุนการขับเคลื่อนยุทธศาสตร์การเสริมสร้างสุขภาวะและความปลอดภัยในการทํางานเพื่อคุณภาพชีวิตคนทํางานในภาคตะวันออกแบบมีส่วนร่วม มุ่งเน้นการทํางาน สู่เป้าหมายงานดีมีคุณค่า (Decent Work) และ การพัฒนาอย่างยั่งยืน (SDGs)
นายจรินทร์ จักกะพาก ปลัดกระทรวงแรงงาน มอบหมายให้ นางเพชรรัตน์ สินอวย รองปลัด กระทรวงแรงงาน เป็นประธานการประชุมคณะกรรมการอํานวยการโครงการสนับสนุนขับเคลื่อนยุทธศาสตร์การเสริมสร้างสุขภาวะและความปลอดภัยในการทํางานเพื่อคุณภาพชีวิตคนทํางานในภาคตะวันออกแบบมีส่วนร่วม ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน วันนี้ (18 ธ.ค. 60) จากกรอบยุทธศาสตร์การพัฒนากําลังคนของประเทศ ระยะ 20 ปี (พ.ศ. 2560-2579) สร้างความ “มั่นคง มั่งคั่ง และยั่งยืน” ให้แก่แรงงานนั้น กระทรวงแรงงาน ได้นํามาเป็นกรอบในการกําหนดเป็นยุทธศาสตร์ในการพัฒนาแรงงานวัยทํางาน โดยแบ่งออกเป็น 4 ระยะ ได้แก่ ระยะที่ 1 Productive Manpower (พ.ศ. 2560-2564) ระยะที่ 2 Innovation Workforce (พ.ศ. 2565-2569) ระยะที่ 3 Brain Power (พ.ศ. 2570-2574) ระยะที่ 4 Creative Workforce (พ.ศ. 2575-2579)
ทั้งนี้ กระทรวงแรงงาน ได้ร่วมกับสมาคมผู้นําการเปลี่ยนแปลงเพื่อพัฒนาแรงงาน และสํานักงานกองทุนสนับสนุนการสร้างเสริมสุขภาพ (สสส.) จัดทําโครงการสนับสนุนการขับเคลื่อนยุทธศาสตร์การเสริมสร้างสุขภาวะและความปลอดภัยในการทํางานเพื่อคุณภาพชีวิตคนทํางานในภาคตะวันออกแบบมีส่วนร่วม (Healthy and Safety Thailand) มีวัตถุประสงค์หลัก เพื่อบูรณาการภารกิจของหน่วยงานที่เกี่ยวข้องกับการพัฒนาคุณภาพชีวิตแรงงาน ลงปฏิบัติในเขตพื้นที่เศรษฐกิจพิเศษภาคตะวันออก (Eastern Economic Corridor : EEC) ภายใต้กลไกการมีส่วนร่วม ทั้งภาครัฐ ภาคเอกชน ภาคประชาสังคม และกลุ่มเครือข่ายในระดับพื้นที่ และเพื่อให้การขับเคลื่อนยุทธศาสตร์ดังกล่าวเป็นไปด้วยความเรียบร้อยและมีประสิทธิภาพ
โครงการดังกล่าว มุ่งเน้นการทํางานเชื่อมโยงระบบและกลไกขับเคลื่อนการพัฒนาหลักสู่เป้าหมายงานดีมีคุณค่า (Decent Work) และ การพัฒนาอย่างยั่งยืน (SDGs) ตามที่ประเทศไทยได้ร่วมปฏิญญากับสหประชาชาติและประชาคมโลก สนับสนุนให้เกิดการเชื่อมโยงกับระบบและกลไกหลักในการผลักดันให้เกิดร่างนโยบาย ระเบียบ ยุทธศาสตร์ และมาตรการ ที่จะช่วยในการยกระดับคุณภาพชีวิตคนในองค์กรต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
18 ธันวาคม 2560